Oruganikyo 38: Entasi 12
DORA ebijuma ebi abasaija abo bahimbire. Dora omugimba gw’omuzabibu ogu bahimbire. Nikitwarra abasaija babiri kugwetwekera ha muti. Kandi dora ebijuma by’omutini hamu n’omukoma mahanga. Ebijuma binu byoona ebirungi birugire nkaha? Kuruga omunsi ya Kanani. Ijuka Kanani nuho Iburahimu, Isaka na Yakobo baikaraga. Habw’enjara ey’amaani eyagwire ekahambiriza Yakobo n’amaka ge kufurukira Misiri. Hanyuma y’emyaka 216, hati Musa ayebembiire Abaisareri kubagarrayo omu Kanani. Baali bahikire omukiikaro ekirukwetwa Kadesi ekiri omu irungu.
Abantu abaikaraga omu Kanani baali babi muno. Musa akatuma entasi 12 n’okubaragira ati: ‘Mwetegereze bantu baingaha abarukwikaramu, nceke rundi b’amaani. Mumanye itaka obu liraba ly’orwezo, mugumye ngu nimuleta ebijuma by’omu nsi egyo.’
Entasi obu zagarukire Kadesi, bagambira Musa: ‘Ensi nungi muno.’ Kugumya ekibagambire bakoleka Musa ebijuma. Baitu entasi 10 bakagamba bati: ‘Abantu baaho b’amaani muno kandi bakooto muno. Obuturalengaho kutwara ensi yabu, itwena nibaija kutwita batumaleho.’
Abaisareri bakatiina muno obu bahuliire ekyo; nukwo bagamba ngu ‘kyakukizire kakuba twaferire omu Misiri mukikaro ky’okufera omu irungu.’ Bakongeraho nibagamba bati: ‘Nitwija kwitirwa omubulemu, abakazi n’abaana baitu bahambwe. Nahabwekyo katwekomere omwebembezi ondi mukiikaro kya Musa tugarukeyo mu Misiri!’
Baitu entasi ibiri, bo baali nibesigira kimu Yahwe, kandi bakalengaho kuculeza abantu. Amabara gabu nigo Yosuha na Kalebu. Bakabagambira bati: ‘Mutatiina. Yahwe ali naitwe. Nikija kwanguha kutwara ensi.’ Baitu abantu batahurre. Abantu bakagonza n’okwita Yosuha na Kalebu.
Kinu kikabihiza muno Yahwe nukwo yagambira Musa ati: ‘Busaho muntu wena kuruga ha myaka 20 ey’obukuru alitaha omu nsi ya Kanani. Bakarora eby’amahano ebi nakozire omu Misiri n’omu irungu, baitu tibakunyesiga. Nahabwekyo nibaija kwandaara omu irungu kumara emyaka 40 okuhikya omuntu asembayo obwalifa. Yosuha na Kalebu bonka nibo balitaaha omunsi ya Kanani’
Okubara 13:1-33; 14:1-38.
Ebikaguzo
- Kiki ekyokurora ha mugimba ogw’omuzabibbu oguli omu kisisani, kandi gukaruga nkaha?
- Habwaki Musa yatumire entasi 12 om unsi ya Kanani?
- Kiki entasi ikumi eki zagambire obu bagarukire hali Musa?
- Entasi ibiri zikoleka zita obwesigwa mu Yahwe, kandi amabara gabu nigo gahat baha?
- Habwaki Yahwe yabihirwe, kandi akagambira ki Musa?
Ebikaguzo ebindi
- Soma Okubara 13:1-33.
Ni baaha abakomerwe okugenda okutata ensi, kandi mugisa ki ogu bakaba baine? (Kubar. 13:2, 3, 18-20)
Habwaki endora y’ebintu eya Yosuha na Kalebu ekaba y’embaganiza kuruga aha y’entasi ezindi, kandi kinu nikitwegesa ki? (Kubar. 13:28-30; Mat. 17:20; 2 Kol. 5:7)
- Soma Okubara 14:1-38.
Kuhabura ki okurukukwata ha kutontorromera abakwenda ba Yahwe ab’omu nsi okutwine kuteeka ha mutima? (Kubar. 14:2, 3, 27; Mat. 25:40, 45; 1 Kol. 10:10)
Okubara 14:24 nirwoleka ruta nkokuYahwe arukufayo ha buli muheereza we? (1 Bakam. 19:18; Nfu. 15:3)
ace_Latn lug_Latn lug_Latn lug_Latn lug_Latn kin_Latn lug_Latn kin_Latn lug_Latn lug_Latn run_Latn lug_Latn run_Latn run_Latn run_Latn lug_Latn kin_Latn run_Latn lug_Latn lug_Latn lug_Latn